SUN ดีด 5% โบรกอัพเป้าใหม่ 9.5 บ. ลุ้นกำไรปีนี้ 340 ล้าน โต 17%
SUN เด้ง 5% โบรกชี้กำไรปี 66 แตะ 340 ล้านบาท โต 17% รับรายได้ขยายตัว โดยเฉพาะตลาดใน-ตปท. รวมถึงออกสินค้าใหม่ โดยปรับราคาเป้าหมายใหม่อยู่ที่ 9.50 บาท 
SUN เด้ง 5% โบรกชี้กำไรปี 66 แตะ 340 ล้านบาท โต 17% รับรายได้ขยายตัว โดยเฉพาะตลาดใน-ตปท. รวมถึงออกสินค้าใหม่ โดยปรับราคาเป้าหมายใหม่อยู่ที่ 9.50 บาท
16 พ.ค. 2566

ผู้สื่อข่าวรายงานว่า (16 พ.ค.66) ราคาหุ้น บริษัท ซันสวีท จำกัด (มหาชน) หรือ SUN ณ เวลา 15:47 น. อยู่ที่ระดับ 5.75 บาท บวก 0.25 บาท หรือ 4.55% ราคาหุ้นสูงสุด 5.85 บาท ราคาต่ำสุด 5.50 บาท ด้วยมูลค่าซื้อขาย 42.06 ล้านบาท

บล.ดาโอ (ประเทศไทย) ระบุว่า แนวโน้มกำไรไตรมาส 2/66 เติบโตต่อเนื่องทั้งเมื่อเทียบกับงวดเดียวกันของปีก่อน และจากไตรมาสก่อนหน้าจากรายได้ที่ขยายตัวต่อเนื่อง โดยในประเทศมีแผนออกสินค้า RTE ใหม่อีก 2 -3 SKUs ในเดือน พ.ค.ยอดขายแตะ 1 แสนชิ้นต่อวัน ขณะที่รายได้ต่างประเทศขยายตัวจากการขึ้นราคา โดยมีแผนจะขึ้นราคา 1% ทุกๆเดือน, pent up demand และขยายฐานลูกค้าใหม่ คาดว่า SUN จะได้รับออเดอร์เพิ่มและสามารถทยอยส่งมอบได้ตั้งแต่ปลายไตรมาส 2/66 และคาด GPM ขยายตัวจาก utilization rate ที่ดี อีกทั้งต้นทุนกระป๋องลดลงต่อเนื่องอีก 3-4%
สำหรับปี 2566 ประเมินกำไรสุทธิที่ 340 ล้านบาท เพิ่มขึ้น 171% เมื่อเทียบกับงวดเดียวกันของปีก่อนจาก 1) รายได้รวมขยายตัว 22% เมื่อเทียบกับงวดเดียวกันของปีก่อน โดยรายได้ในประเทศขยายตัว 26% เมื่อเทียบกับงวดเดียวกันของปีก่อนจากการบริโภคในประเทศที่ฟื้นตัวและออกสินค้าใหม่ อีกทั้งลูกค้ากลุ่ม HoReCa กลับมาฟื้นตัว และรายได้ต่างประเทศโตต่อเนื่อง 17% เมื่อเทียบกับงวดเดียวกันของปีก่อนจากการขยายฐานลูกค้าใหม่เพิ่มและการปรับราคาขึ้น ทั้งนี้ ปรับราคาเป้าหมายขึ้นเป็น 9.50 บาท